钦定古今图书集成/理学汇编/学行典/第078卷 > 明敖英慎言集训 > 《言贵当理》
## 钦定古今图书集成/理学汇编/学行典/第078卷 > 明敖英慎言集训 > 《言贵当理》

明道先生曰：“凡为人言者，理胜则事明。”

朱子曰：“言不妄发，发必当理，惟有德者能之。”

王沂公言“天下利害事，多审而中理。”

韩魏公尝言：“往时同列二三公不相下语，尝至相击，
待其气定，每与平之，以理胜者亦自然不争也。”
平庵项氏曰：“言之浅深详略，必各当其理。”

杨龟山曰：“荆公在朝论事多不循理，只是争气。”